Under Det andre Vatikankonsil i Roma (1962-1965) var Primeau en av de mer innflytelsesrike og velformulerte stemmene blant konsilfedrene. Han uttalte seg til støtte for myndiggjøring av lekfolket, og erklærte en gang: «La dette snakket om deres underordningsplikt opphøre.» Han grunnla også bispedømmets første utenlandssmisjon i 1963 i Cartago i Colombia. Under biskop Primeaus embetsperiode økte antallet katolikker med 43.000 og antallet menigheter med 11. Imidlertid falt det ukentlige messefremmøte fra over 70 % til under 50 %.